Leif Jarmann Wilhelmsen

Leif Jarmann Wilhelmsen (1910–1976) var en norsk embetsmann, kulturbyråkrat og statsstipendiat. I perioden 1965–1972 var han den første formannen i Norsk kulturråd, som ble opprettet i 1965. 

Han var utdannet cand.philol. i engelsk ved Universitetet i Oslo 1934. Han arbeidet som kulturattaché ved Den norske ambassaden i London 1946–1949. Samtidig underviste han ved Norges Handelshøyskole 1947–1949 og arbeidet deretter som direktør for Universitetet i Bergen 1949–1957. 

Wilhelmsen flyttet i 1957 til Oslo og ble ansatt som ekspedisjonssjef i Kirke- og undervisningsdepartementets kulturavdeling; en stilling han hadde til 1964. Han arbeidet som forretningsfører i Det Norske Videnskaps-Akademi 1965–1967. I 1967 ble han utnevnt til statsstipendiat. 

I krysningspunktet mellom sin engelsk-utdannelse og arbeidet ved handelshøgskolen utgav han bøker som English textile nomenclature (1943), Engelsk statsskikk og samfunnsliv (1946) og Norsk tekstilordbok, med oversettelser til engelsk og tysk (1954).

 Referanser 

Kategori:Norske embets- og tjenestemenn
Kategori:Statsstipendiater
Kategori:Personer fra tidligere Stokke kommune
Kategori:Personer fra Sandefjord kommune